ભચાદર ગામે રાણિંગવાળા સુરગવાળા નામના વૃદ્ધ કાઠી દરબારને ગળા સુધી કસુંબો ઢિંચ્યા પછી અસલ સિંહ જેવી હુંક નાંખતા સાંભળ્યા છે અને તેમની હુંકના જવાબમાં ગઢની પછવાડેના જંગલમાંથી અસલી સિંહોને ય હુંકની જુગલબંધી કરતાં સાંભળ્યા છે. રાણિંગવાળા અમારા જેવા મહેમાનોને અચંબિત કરવા પૂરતો જ આ કરતબ બતાવતા અને ગ્રામ્ય કોઠાસૂઝ ઉમેરીને કહેતા કે, આ તો બે ઘડીનું જોણું કર્યું. બાકી, જનાવરનું (સિંહનું) ય માન રાખવું. એનાં ચાળા નો હોય